section_heading: Poslijeratni put
paragraph_text: Nakon preseljenja u Split kratko radi kao tajnica Konferencije za društvenu aktivnost žena Splita pri Općinskoj konferenciji Socijalističkog saveza radnog naroda na prikupljanju dokumentacije i memorijalne građe o sudjelovanju žena u Radničkom pokretu i NOR-u, što nastavlja raditi i nakon umirovljenja 1971. Svoj društveno-politički aktivizam nastavlja i u mirovini, radom na terenu: u partijskoj organizaciji, u organiziranju žena, u Socijalističkom savezu radnog naroda u četvrti Blatine-Škrape. Sudionica je Plenuma SUBNOR-a općine Split i članica Komisije za liječenje i rehabilitaciju umirovljenika općine Split 1972. godine te članica Komisije za odlikovanja općine Split od 1978. do 1981.